Nessemres tarrayt n usikked anda nerza ɣer kra n yiɣerbazen i d-yezgan deg sin yidgan mgaraden; tamnaḍt anda ttidiren Waɛraben akked temnaḍt ideg llan Leqbayel. Tirza-nteɣ tella-d d anekcum ɣer kra n tneɣriyin. mi neffeɣ ɣer wannar nefren wid tikkest ukud nessemres tarrayt-agi n usikked, tettunefk-aɣ-d tegnit deg temnaḍt n waraben neḥder yid-sen timsirin ixedmen akked yinelmaden-nsen. Maca anect-a yella-d war ma yezra uselmad-nni asentel n umahil-agi acku yiwi-d ad neffar aya fella-as. Mi nekcem ɣer tneɣrit neqqim deg taggara n tneɣrit, aselmad yexdem tamsirt s tefses am wakken ur nelli ara dina, dagi mi nwala aṭas n yisteqsiyen i d-yellan deg tarrayt n tediwennit tiriritnsen temgarad ɣef tin n waṭas. Amedya llan yiselmaden i d-yennan ur semrasen ara tutlayin nniḍen deg usegzi n temsirin maca asmi nexdem tarrayt agi n usikked nwalla amur amuqran n temsirt semrsen deg-s tarabt aladɣa deg temnaḍt anda llan waraben amedya : armud tajerrumt tamsirt arbib qqarenasen srid s tarabt " "daɣen amawal ttakken-d anamek n wawalen s tarabt ma yella deg temnaḍt anda llan laqbayel semrasen snat n tutlayin deg usegzi maca llan iselmaden i aɣ-d yefkan tiririt deg tediwennit dakken semrasen yiwet n tutlayt tamaziɣt maca deg tillawt semrasen tutlayin nniḍen war ma twelhen ɣur-s semrsent .